**VÁLLALKOZÁSI SZERZŐDÉS**

mely létrejött egyrészről a:

**MÁV Magyar Államvasutak Zártkörűen Működő Részvénytársaság (MÁV Zrt.)**

Székhelye: 1087 Budapest, Könyves Kálmán körút 54-60.

Szerződéskötés és teljesítése során eljáró MÁV szervezet:

**Pályavasúti Területi Igazgatóság Szeged**

Cégjegyzékszáma: 01-10-042272

Cégbírósága: Fővárosi Törvényszék Cégbírósága

Adószáma: 10856417-2-44

Statisztikai számjele: 10856417-5221-114-01

Számlavezető pénzintézete: Kereskedelmi és Hitelbank Zrt.

Számlaszám: 10200971-21522347-00000000

Számlázási cím: MÁV Zrt. 1087 Budapest, Könyves Kálmán krt. 54-60.

Képviseli: **Mondi Miklós** pályavasúti területi igazgató

**Bácsi Sándor** gazdálkodási igazgató-helyettes

mint megrendelő, a továbbiakban: Megrendelő,

másrészről az:

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Székhelye: \_\_\_\_\_\_\_\_\_\_\_\_\_\_\_\_\_\_\_\_\_

Cégjegyzékszáma: \_\_\_\_\_\_\_\_\_\_\_\_\_\_\_\_\_\_\_\_\_

Cégbírósága: \_\_\_\_\_\_\_\_\_\_\_\_\_\_\_\_\_\_\_\_\_

Adószáma: \_\_\_\_\_\_\_\_\_\_\_\_\_\_\_\_\_\_\_\_\_

Statisztikai számjele: \_\_\_\_\_\_\_\_\_\_\_\_\_\_\_\_\_\_\_\_\_

Számlavezető pénzintézete: \_\_\_\_\_\_\_\_\_\_\_\_\_\_\_\_\_\_\_\_\_

Számlaszáma: \_\_\_\_\_\_\_\_\_\_\_\_\_\_\_\_\_\_\_\_\_

Képviseli: \_\_\_\_\_\_\_\_\_\_\_\_\_\_\_\_\_\_\_\_\_

mint vállalkozó, a továbbiakban: Vállalkozó

között az alulírott helyen és napon, a következő feltételekkel:

**Preambulum**

A szerződéskötést a tárgyban közbeszerzési eljárás nem előzte meg, mivel a szerződés értéke a részekre bontás tilalmára vonatkozó kötelezettség figyelembe vételével sem éri el a közbeszerzési értékhatárt.

Megrendelő az „Iránysodrony átszerelés Kistelek, Balástya” tárgyban a 25419/2020/MAV számon beszerzési eljárást indított, amelyre Vállalkozó ajánlatot tett, és azt megnyerte.

**1. A szerződés tárgya**

A Megrendelő megrendeli, a Vállalkozó elvállalja az ***Iránysodrony átszerelés Kistelek, Balástya*** tárgyú munka elvégzését a Szerződés 1. sz. mellékletében meghatározott részletes műszaki tartalom szerint.

A Megrendelő tájékoztatja a Vállalkozót, hogy a szerződés tárgyát képező munka nem hatósági engedély köteles és nem kötött építési hatósági tudomásulvételi eljáráshoz sem.

A Vállalkozó köteles a szerződésben vállalt valamennyi feladatát a 2. pontban meghatározott határidőn belül kifogástalan műszaki színvonalon és tartalommal teljesíteni, melynek során a jogszabályokban és a jelen szerződésben meghatározott előírásokat maradéktalanul be kell tartania.

Vállalkozó szavatolja, hogy a kivitelezést követően a szerződés tárgya a szerződés feltételeinek megfelelő, rendeltetésszerű használatra alkalmas lesz.

A Vállalkozó kijelenti, hogy minden olyan irat, terv stb. a rendelkezésére áll, amely a Szerződéses Munkák szakszerű, határidőre történő teljesítéséhez szükséges.

**2. A teljesítés határideje és helye**

A teljesítés határideje: a munkaterület átadásától számított 60. nap. Vállalkozó előteljesítésre jogosult.

A teljesítés helye:

* A 140-s vasút vonalon Kistelek állomáson a 867+75 sz. szelvényben a 08635 – 08636 sz. keretállás alatti felsővezetéki iránysodrony.
* A 140-s vasút vonalon Balástya állomáson a 933+02 sz. szelvényben a 09315 – 09316 sz. keretállás alatti felsővezetéki iránysodrony.

**3. Vállalkozói díj**

A jelen szerződés 1. sz. mellékletében meghatározott munka maradéktalan – hiba és hiánymentes – elvégzéséért a Megrendelő összesen **4.900.000 Ft** + ÁFA, azaz négymillió-kilencszázezer forint + ÁFA vállalkozói díjat fizet a Vállalkozó részére.

A felek rögzítik, hogy a Vállalkozó meggyőződött és számot vetett az ajánlatában:

* a Vállalkozói Díjat érintő minden feltétellel és körülménnyel,
* azzal a kötelezettséggel, hogy a munkákat a jelen szerződésben leírt módon kell végrehajtania,
* a munkahely általános és speciális körülményeivel.

Vállalkozó kijelenti, hogy a műszaki leírást megismerte, az elvégzendő munkát zavaró körülményeket az általában elvárható szakmai gondossággal tanulmányozta, ennek alapján a vállalkozói díjba az összes költséget beépítette.

A vállalkozói díj tartalmazza a Vállalkozó által teljesítendő valamennyi kötelezettség ellenértékét, így különösen az 1. sz. mellékletben meghatározott műszaki tartalom teljes megvalósítását, valamint a jelen szerződés 1. sz. mellékletében meghatározott feladat ellátása során Vállalkozónál felmerülő valamennyi költség ellenértékét. A jelen szerződésben rögzített vállalkozói díjon túl egyéb költség a Vállalkozó részéről nem érvényesíthető.

**4. Vállalkozó kötelezettségei**

A Vállalkozó vállalja, hogy a szerződés tárgyát képező munkát a vonatkozó előírásoknak megfelelő minőségben, a jelen szerződésben megjelölt határidőre elvégzi.

A Vállalkozó a Megrendelő utasítása szerint köteles eljárni. Az utasítás nem terjedhet ki, a szerződésben részletezetteken túl, a munka megszervezésére, illetőleg nem teheti a teljesítést terhesebbé.

A Vállalkozó köteles a Megrendelőt minden olyan körülményről haladéktalanul értesíteni, amely a munkavégzés eredményességét, minőségét, illetve határidejét veszélyezteti, gátolja, vagy a szerződéses árat érinti.

Ha a Megrendelő célszerűtlen eljárást javasol, a Vállalkozó köteles a Megrendelőt erre írásban figyelmeztetni.

Vállalkozó az érvényben lévő munka-, tűz és vagyonvédelmi követelményeket, valamint a környezetvédelmi előírásokat köteles betartani, a megszegésükből eredő károkért helytállni tartozik.

Vállalkozó köteles a teljesítés helyén és a szerződés teljesítése során a munkavállalók védelmére és a munkafeltételekre vonatkozó előírások betartására és betartatására. A Vállalkozó kijelenti, hogy a MÁV területén történő munkavégzés szabályait betartja a szerződés Munkavédelmi Mellékletében (6. sz. melléklet) foglaltak szerint.

A Vállalkozó a munkát köteles saját, vagy közreműködője munkaerejével, gépeivel és szerszámaival, eszközeivel, saját szervezésében a Vállalkozó, vagy közreműködője által szolgáltatott alkatrész, alap és segédanyagokkal a vonatkozó szabványokban előírt minőségben végezni, a jelen szerződés 2. pontjában megjelölt teljesítési helyen.

Vállalkozó kijelenti, hogy rendelkezik a jelen szerződés teljesítéséhez szükséges, megfelelő műszaki végzettséggel és tapasztalattal rendelkező személyi erőforrással, valamint a szerződés teljesítéséhez nélkülözhetetlen munkavédelmi előírásoknak megfelelő technológiai munkaeszközökkel.

Amennyiben szükséges szakközeg kirendelése a munkákhoz – az illetékes szakág részéről kell megrendelni. A szakfelügyelet kiállításáért a Megrendelő költséget nem számít fel.

**5. A Megrendelő kötelezettségei**

A Megrendelő köteles a Vállalkozó megkeresésére 5 napon belül állást foglalni a munkavégzés szempontjából szükséges azon kérdésekben, amelyek jelen szerződés teljesítése során felmerülnek, ill. a szerződés szerinti teljesítést bármely szempontból befolyásolják.

Megrendelő Biztonsági főigazgatósága útján jogosult, illetve egyéb szervei részvételével köteles a kivitelezés időszakában helyszíni szakmai, műszaki és biztonsági ellenőrzésre, melynek során az ott folyó munkát nem zavarhatja, Vállalkozó tevékenységét nem késlelteti. A Megrendelő Biztonsági főigazgatóságának ellenőrzése kiterjed az irat és adatszolgáltatás kérésre, helyszíni ellenőrzésre és meghallgatásokra is.

A Megrendelő a Vállalkozó által vállalt feladatok megfelelő teljesítését adatok, bizonylatok, egyéb szükséges dokumentációk bekérése útján jogosult bármikor ésszerű időpontban ellenőrizni. A Vállalkozó az ellenőrzést mindenben köteles segíteni. A Vállalkozó teljesítésének ellenőrzésére a Megrendelő külső szakértő igénybevételére is jogosult azzal, hogy a Vállalkozó köteles együttműködni vele. A szakember köteles a megfelelő titoktartási szerződést aláírni, mielőtt a Vállalkozó az iratokhoz, vagy információhoz való hozzáférést jóváhagyásával biztosítja.

**6. Átadás-átvétel**

A Vállalkozó a munkát írásban készre jelenti és a műszaki átadás-átvétel javasolt időpontjáról a Megrendelőt és valamennyi érintettet az átadás-átvételt megelőzően legalább 5 nappal értesíti.

A Vállalkozó által megadott és a Megrendelővel egyeztetett és kitűzött időpontban a felek az átadás-átvételi eljárást megkezdik.

Az átadás átvételi eljárást annak kezdési időpontjától számított 30 napon belül be kell fejezni.

Amennyiben a Vállalkozónak felróható okból az átadás-átvétel megkezdéséhez szükséges feltételek nem teljesülnek, és így a szerződés 2. pontjában szereplő teljesítési véghatáridőig az átadás-átvételi eljárás nem kezdődik meg, az a Vállalkozó késedelmének minősül.

A Megrendelő és a Vállalkozó kötelesek megjelenni az eljárás kitűzött és egyeztetett időpontjában és helyén, és megvizsgálni, hogy a teljesítés szerződésszerű-e. Amennyiben a Megrendelő indoklás nélkül nem jelenik meg az eljáráson, átvételi késedelem következik be, ami kizárja a Vállalkozó esetleges késedelmét a következő eljárás megkezdéséig.

Az átadás-átvételi eljárásról jegyzőkönyvet kell felvenni, amelyben rögzíteni kell az átvételt, illetve az átvétel megtagadásának indokait, valamint rögzíteni kell a megjelentek nyilatkozatait, a Megrendelő, illetve más érintettek által észlelt hibákat és hiányosságokat, a hibák kijavításának, illetve az esetleges hiányok pótlásának Megrendelő által előírt határidejét, továbbá a Vállalkozó ezekre vonatkozó vállalási nyilatkozatát, valamint meg kell jelölni azt a napot, amellyel a jótállási időszak megkezdődik.

Az átadás-átvétel során tapasztalt hibákról az átadás-átvétel során hibajegyzéket kell felvenni és a hibajegyzékben foglalt javítások teljesítésére, a hiányosságok megszüntetésére a Vállalkozónak jegyzőkönyvileg rögzített póthatáridőt kell vállalnia.

A teljesítés időpontja a sikeres átadás-átvételt követően kiadott teljesítésigazolásban meghatározott teljesítési időpont.

Megrendelő a munkát akkor veszi át, ha a Vállalkozó teljesítése megfelel a szerződésben foglalt valamennyi követelménynek és a MÁV Zrt. vonatkozó rendelkezéseinek.

Az átadás-átvétellel járó valamennyi költséget a Vállalkozó viseli. A Vállalkozó kötelessége az átadás-átvételhez szükséges, jogszabály által előírt dokumentumok, okmányok biztosítása is.

Az átadás-átvételi eljárást nem lehet megkezdeni, illetve megkezdése esetén meghiúsultnak kell tekinteni, amennyiben

* a szerződés tárgya üzemszerű használatra nem alkalmas, vagy
* az üzembe helyezést megelőző mérések és ellenőrző vizsgálatok során megállapított hiányokat/hiányosságokat nem pótolta/javította ki megfelelően a Vállalkozó.

A szerződés teljesítését a Megrendelő nevében a Teljesítést Igazoló Személy ismeri el aláírásával a teljesítésigazolásban.

**7. Fizetési feltételek**

Vállalkozó a jelen szerződésben rögzített feladatok teljes körű, hibátlan elvégzését követően egy számla kiállítására és benyújtására jogosult. A számlát 1 példányban kell benyújtani. A számlának tartalmaznia kell a jelen szerződés számát és a rendelés számot.

A számlabefogadás feltétele a Megrendelő által aláírt 2. sz. mellékletben szereplő teljesítésigazolás és ez alapján a Megrendelő által kiállított és a Vállalkozónak megküldött, a szerződés 3. sz. mellékletében szereplő minta szerinti formátumú teljesítésigazolás csatolása. Ezek hiányában a számla nem nyújtható be.

A 2. sz. mellékletben szereplő teljesítésigazolás 3 példányban készül és kiállításáról, valamint a teljesítést igazoló személy aláírásának megszerzéséről a Vállalkozónak kell gondoskodnia.

A kiállított számlán feltüntetett teljesítési időpont meg kell, hogy egyezzen a teljesítésigazolásban feltüntetett teljesítés időpontjával (Áfa tv. 55 §). A Vállalkozó számláját csak a Megrendelő által elektronikus úton megküldött SAP teljesítésigazolásának kézhezvétele után állíthatja ki, és a számlához mellékelnie kell annak kinyomtatott példányát. A számlát a Megrendelő csak akkor fogadja be, ha azon, illetve a mellékelt teljesítésigazoláson megtalálható a Megrendelő rendelésszáma. A rendelésszám nélkül beérkezett számlákat a Megrendelő hiánypótlásra visszaküldi a Vállalkozónak. A szerződés szerinti fizetési esedékesség a helyesen kiállított számla Megrendelő általi kézhezvételétől számítandó.

Számlázási név és cím: MÁV Zrt. 1087 Budapest, Könyves Kálmán körút 54-60.

Papír alapú számla küldésének címe: 1426 Budapest Pf.: 24.

Elektronikus számla benyújtása az eszamla@mav.hu e-mail címre történhet. Elektronikus számla benyújtása esetén az elektronikus számlának meg kell felelnie az Áfa törvény 175. §-ában, továbbá a jelen Szerződés 4. számú mellékletében meghatározott követelményeknek. Amennyiben a 4. sz. mellékletben rögzítettektől eltérő formátumú elektronikus számla érkezik, akkor az megfelelőség hiányában nem minősül számlának, így az nem minősül befogadottnak.

Megrendelő csak a helyesen és hiánytalanul kiállított számlát fogadja be. A helytelenül és/vagy hiányosan kiállított számla miatti késedelmes fizetésért Vállalkozó késedelmi kamat felszámítására nem jogosult.

A megfelelő tartalommal kiállított számla ellenértéke a számla MÁV Zrt. általi kézhezvételétől számított 30 napos fizetési esedékességgel, átutalással kerül kiegyenlítésre a Vállalkozó számlájában megjelölt bankszámlára.

Megrendelő késedelmes fizetése esetén Vállalkozó a fizetési esedékességet követő naptól a pénzügyi teljesítés napjáig a késedelemmel érintett naptári félév első napján irányadó jegybanki alapkamat 8 százalékponttal növelt összegének megfelelő mértékű késedelmi kamat felszámítására jogosult a Ptk.-ban meghatározott feltételekkel.

Vállalkozó számlája azon a napon számít teljesítettnek, amikor a Megrendelő bankszámláját számlavezető pénzintézete a számla összegével megterheli.

A MÁV Zrt. előleget nem fizet, egyéb szerződést megerősítő mellékkötelezettség nem terheli és fizetési biztosítékot nem ad.

A MÁV Zrt.-vel szembeni bármilyen követelés engedményezése (ide értve annak faktorálását is), illetve a MÁV Zrt.-vel szembeni bármilyen követelésen zálogjog alapítása csak a MÁV Zrt. előzetes írásos jóváhagyásával lehetséges. A MÁV Zrt. írásos jóváhagyása nélküli engedményezéssel, zálogjog alapítással a MÁV Zrt.-vel szerződő fél szerződésszegést követ el a MÁV Zrt.-vel szemben, melynek alapján a MÁV Zrt.-vel szerződő felet kártérítési felelősség terheli.

Felek megállapodnak abban, hogy amennyiben a jogosultnak a MÁV Zrt. felé tartozása áll fenn, úgy a MÁV Zrt. határozza meg a tartozás(ok) elszámolásának rendjét.

**8. Kártérítési felelősség, kötbér**

Szerződésszegésnek minősül minden olyan magatartás vagy mulasztás, amelynek során bármely fél a jelen szerződéses kötelezettségét megsérti. A Vállalkozó a szerződés megszegésével okozott kárt köteles megtéríteni, ideértve a szolgáltatás tárgyában keletkezett kárt, a jogosult vagyonában keletkezett egyéb károkat és az elmaradt vagyoni előnyt. Felek a jogosult vagyonában keletkezett károk és az elmaradt vagyoni előny körében megvalósuló károknak tekintik különösen, de nem kizárólagosan a vasúti tevékenységekből, ezen belül a pályahálózat működtetésével, létesítésével, fejlesztésével, üzemeltetésével, karbantartásával, megszűntetésével, a vasútbiztonsággal, a jogszabályokban meghatározott pályavasúti szolgáltatások nyújtásával, illetve ezek elmaradásából következő mindennemű kárt, a vasúti személyszállítással, egyéb vállalkozó vasúti tevékenységgel összefüggő, továbbá a környezeti károk elhárításával összefüggő valamennyi kárt.

Amennyiben a Vállalkozó a szerződést megszegi, kötbér és kártérítési felelősséggel tartozik. A Megrendelő a kötbérigényét a Vállalkozó által érvényesített díjkövetelésbe egyoldalú nyilatkozatával, pénzügyileg beszámíthatja.

A Vállalkozó hibás, késedelmes teljesítés, illetve nem teljesítés esetén kötbérfizetésre köteles. A kötbér elszámolásának számviteli bizonylata a terhelő levél.

A kötbér mértéke: késedelmes teljesítés esetén minden késedelemmel érintett nap esetén a nettó vállalkozói díj 0,5 %-a/nap, de maximum 20%, hibás teljesítés esetén a nettó vállalkozási díj 15%-a (ha a Megrendelő hibás teljesítés esetén kijavítást kér, a kötbér mértéke azonos a késedelemre megállapított mértékkel), nem teljesítés esetén a nettó vállalkozói díj 20 %-a. A meghiúsulási kötbérbe nem számítható be a késedelmi kötbér címén megfizetett összeg.

Ha Vállalkozó a szerződés tárgyában megjelölt munkák vonatkozásában késedelmesen teljesít, Megrendelővel egyeztetve köteles póthatáridőt vállalni. Amennyiben nem kerül sor Megrendelővel egyeztetett póthatáridő tűzésére (Megrendelő nem köteles a késedelmes teljesítést elfogadni), vagy a teljesítésre kitűzött póthatáridő eredménytelenül telik el, a szerződést nem teljesítettnek kell tekinteni. A póthatáridő kitűzése nem mentesíti Vállalkozót a késedelmi kötbér megfizetésének kötelezettsége alól.

Amennyiben a késedelem a 30 napot meghaladja, vagy a póthatáridő eredménytelenül eltelik, abban az esetben Megrendelő nem teljesítési kötbér érvényesítése mellett jogosult a szerződést azonnali hatállyal felmondani.

A késedelem, vagy hibás teljesítés esetére kikötött kötbér megfizetése nem mentesít a teljesítés alól.

Felek a Ptk. 6:187.§ (2) bekezdésében rögzítettektől eltérően állapodnak meg abban, hogy Megrendelő jogosult a hibás teljesítési kötbér és a szavatossági jogok együttes érvényesítésére. Amennyiben a vonatkozó, valamennyi jogalkalmazóra nézve kötelező érvényű, egységesített jogértelmezés szerint a Ptk. hivatkozott rendelkezése nem teszi lehetővé a hibás teljesítési kötbér és a szavatossági jogok együttes érvényesítését, felek megállapodnak, hogy Megrendelő kizárólagos joga annak eldöntése, hogy hibás teljesítés esetén a hibás teljesítési kötbér vagy a szavatossági jogait érvényesíti.

Ha a Vállalkozó a várható szerződésszegésről elvárható időben nem tájékoztatja a Megrendelőt, úgy a nettó vállalkozói díj 10 %-a akkor is jár, ha a Fél a felelősség alól magát egyébként kimenti.

A Megrendelő jogosult a nem teljesítési kötbér érvényesítése mellett a szerződést azonnali hatállyal felmondani. Vállalkozót ezen esetben kártérítés vagy kártalanítás nem illeti meg, azonban Vállalkozó köteles a kötbér mértékét meghaladóan a Megrendelő valamennyi igazolt kárát megtéríteni.

A teljesítésigazolás kiállítása és/vagy a Vállalkozó számlájának Megrendelő általi megfizetése nem jelent joglemondást Megrendelő részéről, továbbá Megrendelő kifejezetten fenntartja a szerződésszegésből eredő igényei érvényesítésének jogát arra az esetre is, ha a teljesítést a szerződésszegésről tudva elfogadta vagy Vállalkozó számláját kifizette úgy, hogy igényét nem jelentette be azonnal Vállalkozó részére.

A Vállalkozó minden kötbér- és kártérítés-fizetési kötelezettségét köteles 30 napon belül teljesíteni.

Megrendelő jogosult a jelen pont szerinti – akár kumulatívan is alkalmazható – kötbéreket meghaladó kárainak és szerződésszegésből eredő egyéb jogainak az érvényesítésére is. Megrendelő jogosult a kötbér összegét Vállalkozó számlájának kifizetésekor beszámítani.

**9. Jótállás, szavatosság**

A Vállalkozó az általa végzett munkára, a felújításához felhasznált anyagokra, alkatrészekre, valamint azok szakszerű cseréjére, beépítésére 36 hónap jótállást vállal. A jótállási időtartam kezdete a teljesítésigazolás (2. sz. melléklet) kiállításának napja. Amennyiben jogszabály a jelen pontban rögzített jótállási időtartamon túl hosszabb időtartamot ír elő, a jogszabályban rögzített jótállási időtartam az irányadó.

A szerződés tárgyát képező munka elvégzését követően a Megrendelő által jelzett hibák kijavítását a Vállalkozó 5 munkanapon belül köteles megkezdeni és a műszakilag indokolt időtartamon belül saját költségén befejezni.

A Vállalkozót teljes körű kellék és jogszavatosság terheli.

Vállalkozó szavatol azért, hogy az általa a teljesítés során felhasznált termék, anyag, technológia, berendezés, stb. kifogástalan, hibátlan minőségű és megfelel a vonatkozó szabványnak, munkavédelmi, tűzvédelmi, egészségügyi és környezetvédelmi előírásoknak és a rendeltetésszerű használatra alkalmas.

Nem adható át a MÁV Zrt.-nek, illetve nem használható fel olyan termék/anyag, amit harmadik személy tulajdonjog-fenntartásával adott át a Vállalkozónak, vagy amin harmadik személynek olyan joga áll fenn, ami akadályozza vagy korlátozza a MÁV Zrt. tulajdonszerzését. Ennek megszegése esetén a Vállalkozó teljes és korlátlan felelősséggel tartozik a MÁV Zrt. felé.

**10. Kapcsolattartás, titoktartás**

A felek a szerződés teljesítése során együttműködni kötelesek. Ennek keretében a felek kötelesek egymást írásban értesíteni mindazon körülményekről, amelyek a szerződésben vállalt kölcsönös kötelezettségekből kifolyólag a teljesítést érintik.

A szerződés teljesítését érintő és azzal összefüggésben megtett mindennemű nyilatkozat, értesítés, levél vagy jóváhagyás csak írásban érvényes és csak akkor fejti ki joghatását, ha a felek azt a jelen pontban megjelölt kapcsolattartók illetve az általuk kijelölt személyek részére igazoltan kézbesítik.

A szerződés teljesítése folyamán minden értesítést az alábbiak szerint kell közöltnek tekintetni:

* kézbe és átvételi elismervény ellenében történő átadás esetén az átadás időpontjában;
* ajánlott, tértivevényes küldeményként, illetve futárszolgálat útján történő kézbesítés esetén a kézbesítés időpontjában;
* telefaxon történő továbbítás esetén a technikai sajátosságok miatt az értesítés küldőjének kötelessége az értesítés olvasható megérkezéséről telefonon érdeklődni, kivéve, ha a címzett az általános gyakorlat szerint megerősítő faxot küldött. A telefax berendezés által megjelölt sikeres elküldés időpontja azonban eredményes értesítésként vehető figyelembe;
* elektronikus úton történő közlés esetén az e-mail tértivevényében (olvasási visszaigazolásban) jelzett időpontban, ennek hiányában a feladást követő munkanapon, kivéve a „Házon kívül” visszaigazolás esetében.

A felek az adataikban bekövetkező bármilyen változást, az azt követő 5 (öt) munkanapon belül írásban kötelesek közölni a másik féllel. Ezen kötelezettség elmulasztásából vagy késedelmes teljesítéséből fakadó minden kárért a mulasztó felet terheli a felelősség.

Felek kötelezettséget vállalnak arra, hogy a jelen szerződés teljesítésével összefüggésben egymás tevékenységével kapcsolatban tudomásukra jutott minden információt bizalmasan, üzleti titokként kezelnek és a jótállási időszak végéig megőriznek (ezen kötelezettség a jelen szerződés megszűnése után is fennmarad). Bármelyik fél csak az érintett fél előzetes tájékoztatása és írásbeli hozzájárulása alapján adhat harmadik személy részére információt. Nem minősül a jelen pont szerinti titoktartási kötelezettség megsértésének, ha bármilyen, a jelen pont hatálya alá tartozó információ közlése vagy nyilvánosságra hozatala jogszabály, bírósági/hatósági határozat vagy az EU jogi aktusa következtében, vagy a teljesítés során a Vállalkozó kapcsolt vállalkozása(i) illetve a teljesítésbe bevont alvállalkozók és kapcsolt vállalkozása(ik) irányában a megvalósítás által megkívánt mértékig válik szükségessé. Az a fél, aki a jelen pontban foglalt titoktartási kötelezettséget megszegi, a másik féllel, illetve harmadik személyekkel szemben teljes kártérítési kötelezettséggel tartozik helytállni.

A felek az egymással való kapcsolattartásra és a szerződésben foglaltak teljesítésének koordinálására az alábbi személyeket jelölik ki:

|  |  |  |
| --- | --- | --- |
|  | **Vállalkozó részéről** | **Megrendelő részéről** |
| Név: |  | Kis József Kázmér |
| Cím: |  | 6724. Szeged, Kossuth Lajos sgt. 116. |
| Telefon: |  | +36-30/4154562 |
| Telefax: |  |  |
| E-mail |  | kis.jozsef.kazmer@mav.hu |

A szerződés tárgyát tekintve teljesítésigazolásban részt vevő Megrendelő által kijelölt jogosult Teljesítést Igazoló Személy

|  |  |
| --- | --- |
|  | **Teljesítést Igazoló Személy** |
| Név: | Kis József Kázmér |
| Cím: | 6724. Szeged, Kossuth Lajos sgt. 116. |
| Telefon: | +36-30/4154562 |

A megjelölt kapcsolattartó személyek nem jogosultak – kivéve, ha egyben cégképviseletre jogosult is – a szerződés módosításának minősülő nyilatkozatok tételére.

**11. Jelen szerződés hatálya, módosítása és megszűnése**

A jelen szerződés a mindkét fél által történő aláírás napján lép hatályba és a jelen szerződésben meghatározott kötelezettségek kölcsönös teljesítéséig marad hatályban.

Jelen szerződés módosítása csak a felek kölcsönös megegyezésével, írásban, mindkét fél cégszerű aláírásával történhet.

A Vállalkozó tudomásul veszi, hogy abban az esetben, ha a MÁV Zrt. „szárazföldi szállítást kiegészítő szolgáltatás” megnevezésű fő tevékenységét a szerződés hatálya alatt más gazdasági társaság veszi át, úgy ezen gazdasági társaság – a vonatkozó jogszabályi előírások betartása mellett – a Vállalkozó külön hozzájárulása nélkül jogosult a szerződésbe a MÁV Zrt. pozíciójában belépni és annak kötelezettségeit átvállalni, illetve jogait gyakorolni, feltéve, hogy ezen szerződéses jogutódlás a Vállalkozó jogait nem csorbítja, kötelezettségeinek teljesítését nem teszi terhesebbé, illetve megfelel a hatályos jogszabályoknak.

A jelen szerződés megszűnik:

* a szerződés közös megállapodással történő megszüntetésével,
* azonnali hatályú felmondással,
* a felek jelen szerződésben meghatározott kötelezettségeinek kölcsönös teljesítése esetén.

Felek a szerződést azonnali hatállyal, egyoldalú jognyilatkozattal is megszüntethetik (rendkívüli felmondás), különösen, ha

* a Vállalkozó a jelen szerződés 1. pontjában meghatározott feladatokat késedelmesen teljesíti, és a reá irányadó késedelmi kötbér mértéke eléri a maximumot,
* valamelyik fél a szerződésben meghatározott és vállalt kötelezettségeit ismételten nem teljesítette, annak ellenére, hogy erre a másik fél ésszerű határidő tűzésével felszólította és a határidő eredménytelenül telt el. Ebben az esetben a szerződés megszűnésében vétlen fél kártérítési igénnyel léphet fel,
* a másik fél ellen csődeljárás indult és a vonatkozó jogszabályok alapján tartott tárgyaláson a hitelezőktől nem kap előzetes egyetértést a fizetési haladék megszerzésére,
* bírósági döntés szerint a csődeljárás során a hitelezőkkel nem jön létre egyezség,
* a másik fél az illetékes bíróságnál saját maga ellen felszámolási eljárás megindítását kéri a vonatkozó jogszabályok alapján,
* a másik fél fizetésképtelenségét a bíróság a vonatkozó jogszabályok alapján megállapítja,
* a másik fél végelszámolását az erre jogosult szerv elhatározza.

**12. Vis maior**

Vis maiornak minősül minden olyan rendkívüli, előre nem látható tény, körülmény, amely a szerződésszegő Fél érdekkörén kívül esik és elháríthatatlan. Így különösen vis maiornak minősülnek a természeti katasztrófák, háborús események, nemzetközi vagy nemzetvédelmi érdekből elrendelt csapatmozgások, sztrájk.

Ha bármelyik Fél úgy véli, hogy vis maior következett be, s ez akadályozza a kötelezettségeinek végrehajtásában, azonnal köteles írásban értesíteni a másik felet, s közölni vele az esemény körülményeit, okát és feltehetően várható időtartamát. Ebben az esetben az odatartozó határidő meghosszabbodhat a vis maior időtartamával, de erről a feleknek írásban meg kell állapodniuk.

Az értesítés elmulasztásából eredő kárért a mulasztó felet felelősség terheli.

Ha vis maior körülmény bekövetkezett, mindkét Fél köteles törekedni a szerződésből eredő kötelezettségeinek folytatólagos teljesítésére, amennyiben az ésszerűen elképzelhető.

**13. Egyéb rendelkezések**

Jelen szerződésben nem szabályozott kérdésekben az 2013. évi V. törvény (Ptk.) és a vonatkozó jogszabályok rendelkezései az irányadóak.

Felek megállapodnak abban, hogy jelen szerződésből fakadó vitás kérdéseket elsődlegesen tárgyalásos úton próbálják rendezni. Amennyiben a tárgyalások nem vezetnek eredményre, a vita eldöntése érdekében a polgári perrendtartásról szóló 2016. évi CXXX törvény rendelkezései szerint hatáskörrel rendelkező illetékes bíróság jogosult eljárni.

A Vállalkozó kijelenti, hogy megismerte és jelen szerződés aláírásával elfogadja a MÁV Zrt. Etikai Kódexét (https://www.mavcsoport.hu/mav-csoport/etikai-kodex ), az abban foglalt értékeket a jogviszony fennállása alatt magára nézve mérvadónak tartja. Kijelenti, hogy vitás eset felmerülésekor a Megrendelő által lefolytatott eljárásban együttműködik a vizsgálókkal. Vállalja, hogy a Megrendelő nevében eljáró személy(ek) Etikai Kódexet sértő cselekményé(ei)t jelzi a Megrendelő által működtetett etikai bejelentő és tanácsadó csatornán keresztül.

Jelen szerződés előkészítése, megkötése és teljesítése során a személyes adatok kezelése és – amennyiben adattovábbításra kerül sor - az adatok továbbítása, az Európai Parlament és a Tanács (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (a továbbiakban: általános adatvédelmi rendelet), továbbá az információs önrendelkezési jogról és az információszabadságról szóló 2011. évi CXII. törvény (továbbiakban: Infotv.), valamint ezen felül a MÁV Zrt. részéről az Adatvédelmi és adatbiztonsági szabályzata alapján történik. A MÁV Zrt. és a szerződéskötő másik fél kötelezettséget vállal arra, hogy az adatkezelés során az általános adatvédelmi rendelet szerinti adatbiztonsági követelményeknek eleget tesz, továbbá az érintettek jogainak és jogorvoslati lehetőségeinek legteljesebb figyelembevételével jár el.

Amennyiben a szerződéskötő másik fél a fentiekben foglalt kötelezettségeit megszegi, a szerződésszegéssel okozott teljes (közvetett és következményi) kárt (függetlenül attól, hogy az az érintett igényén vagy a NAIH hatósági határozatán és/vagy bírósági határozaton alapul) a MÁV Zrt. felé megtéríteni köteles.

A Szerződő Fél a tudomására jutott személyes adatot kizárólag jelen szerződés előkészítése, megkötése és az iratok megőrzésére irányadó időtartama alatt, a szerződés teljesítése érdekében az általános adatvédelmi rendelet 6. cikk (1) bekezdés f) pontja (jogos érdek) alapján kezeli. A Szerződő Fél vállalja, hogy az előzőekben meghatározott időtartam letelte, vagy az adatkezelési jogosultság bármely egyéb okból történő megszűnését követően a tudomásukra jutott személyes adatot teljeskörű és helyre nem állítható módon törli. A MÁV Zrt. adatkezeléséről szóló részletes tájékoztató a https://www.mavcsoport.hu/szerzodeskotesekhez-kapcs-alt-adatkezelesi-tajekoztato webcímen megtalálható. A Szerződő Fél jelen Szerződés aláírásával igazolja, hogy „A szerződéskötés során képviseletre és aláírására jogosult (természetes, meghatalmazott, vagy cégjegyzésre jogosult) személyek, a teljesítésigazoló személyek, illetve a szerződésben megjelölt kapcsolattartók személyes adatainak kezeléséről” szóló adatkezelési tájékoztatójának tartalmát megismerte és az abban foglaltakat tudomásul vette, illetve azt az érintettel – igazolható módon – megismertette.

A felek vállalják, hogy nem tanúsítanak olyan magatartást, mellyel egymás vagy kapcsolt vállalkozásaik jogos gazdasági érdekeit veszélyeztetnék. Ide tartozik a Vállalkozó részéről a szerződés megkötésének napjától a Megrendelő vagy annak kapcsolt vállalkozásai (ide nem értve magát a Vállalkozót) munkajogi állományába tartozó munkavállalóinak közvetett vagy közvetlen foglalkoztatása is. Ennek biztosítása érdekében a Vállalkozó kötelezettséget vállal arra, hogy a szerződéssel összefüggésben, annak teljesítése során Megrendelőnél vagy annak kapcsolt vállalkozásainál munkaviszonyban lévő alkalmazottat sem közvetlenül, sem közreműködőik útján, sem munkavállalóként, sem közvetve nem foglalkoztatnak, kivéve ha ebbe a Megrendelő előzetesen írásban beleegyezett. Ezen szabály megsértése szándékos károkozásnak minősül és a Vállalkozót teljes kártérítési felelősség terheli.

A Vállalkozó jelen szerződést aláíró képviselője a Ptk. 3:31.§-ára is különös figyelemmel a jelen szerződés aláírásával kijelenti és teljeskörű személyes felelősséget vállal azért, hogy a jelen szerződés vonatkozásában képviseleti joga nincs korlátozva és nyilatkozattétele nincs feltételhez vagy jóváhagyáshoz kötve. Amennyiben az aláíró nyilatkozattétele feltételhez vagy jóváhagyáshoz van kötve harmadik személyekkel szemben, akkor jelen szerződés aláírásával nyilatkozik arról, hogy a feltétel bekövetkezett, vagy a szükséges jóváhagyást megszerezte, illetve a korlátozás nem terjed ki a jelen szerződés megkötésére és aláírására. A felek rögzítik, hogy az esetleges korlátozás megszegéséből eredő teljes felelősség az aláírót terheli, a korlátozás a MÁV Zrt.-vel szemben nem hatályos és annak semmilyen következménye a MÁV Zrt.-t nem terheli.

Jelen szerződés elválaszthatatlan részét képezik az alábbi mellékletek:

1. sz. melléklet: Műszaki tartalom

2. sz. melléklet: Teljesítés igazolás minta

 3. sz. melléklet: Teljesítés igazolás minta SAP

 4. sz. melléklet: Elektronikus-számla befogadás a MÁV-csoport vállalatainál

 5. sz. melléklet: Vállalkozó ajánlata

 6. sz. melléklet: Munkavédelmi melléklet

Jelen szerződés 4 db egymással szó szerint megegyező példányban készült. A szerződés 3 db eredeti példánya a Megrendelőt és 1 eredeti példánya a Vállalkozót illeti meg.

A felek jelen szerződést elolvasták, az abban foglaltakat megértették, és mint akaratukkal mindenben megegyezőt jóváhagyólag és cégszerűen aláírták.

|  |  |
| --- | --- |
| Budapest, 2020. ….  | Budapest, 2020. ….. |

|  |  |
| --- | --- |
| Vállalkozó …………… nevében: | Megrendelő **MÁV Zrt.** nevében: |
|  ---------------------------- ---------------------------- --------------------------  Mondi Miklós Bácsi Sándor cégvezető pályavasúti gazdálkodási igazgató-helyettes területi igazgató  |  |

1. számú melléklet

**MŰSZAKI LEÍRÁS**

Kistelek, Balástya iránysodrony átszerelés.

A 140-s vasút vonalon Kistelek állomáson a 867+75 sz. szelvényben a 08635 – 08636 sz. keretállás alatti felsővezetéki iránysodrony csere. Az iránysodrony a munkavezeték kígyózásának beállítására és a hosszlánc vízszintes erőinek az oszlopra való átadására szolgál.

Cserélendő: - iránysodrony tagok, válaszszigetelők, iránysodrony kihorgonyzó szerkezetek, csomópontok (szigetelők, függesztők, stb….), oldalkarok,

A 140-s vasút vonalon Balástya állomáson a 933+02 sz. szelvényben a 09315 – 09316 sz. keretállás alatti felsővezetéki iránysodrony csere. Az iránysodrony a munkavezeték kígyózásának beállítására és a hosszlánc vízszintes erőinek az oszlopra való átadására szolgál.

Cserélendő: - iránysodrony tagok, válaszszigetelők, iránysodrony kihorgonyzó szerkezetek, csomópontok (szigetelők, függesztők, stb….), oldalkarok,

A nevezet állomásokon az iránysodronyok mellett az alábbi szerelvényeket is cserélni kell:

iránysodrony vonórudat csavarokkal,

iránysodrony rugók, rugótányérokkal,

végtölcsérek,

25 kV-os válaszszigetelőket (kompozit szigetelőkre),

iránysodrony oldalkar rögzítővel,

állomási komplett rugalmas oldalkarokat „V” függővel (3/4-s cső, oldalkartám, himba),

állomási oldalkarok,

A munkavezeték szorítók és az iránysodrony vasak a helyén maradnak, cseréjük nem indokolt.

A magasságot és a kígyózást nem kell változtatni. Mérési jegyzőkönyvvel kell igazolni a javítás utáni értékeket.

2. számú melléklet

**Teljesítésigazolás**

|  |  |  |  |  |  |  |  |
| --- | --- | --- | --- | --- | --- | --- | --- |
|  | **Beruházás** |  |  | **Készlet** |  | **X** | **Szolgáltatás** |

|  |  |
| --- | --- |
| Vállalkozó neve:  |  |
| Székhelye: |  |
| Megrendelő neve: | X | **MÁV Zrt**  |  | **MÁV-START Zrt**  |  | **MÁV TRAKCIÓ Zrt** |
|  székhelye: | 1087 Budapest, Könyves Kálmán krt. 54-60. |

|  |  |
| --- | --- |
| Szerződéskötő szervezet neve: | MÁV Zrt. PÜFTI Erősáramú Főnökség Szeged |
| Megrendelés száma /szerződés száma: |  |
| Teljesítés helye (Szolgálati hely): | Erősáramú Főnökség Szeged |
|  címe:  | 6724 Szeged, Kossuth Lajos sgt. 116. |
| Teljesítés időpontja |  |
| Basware kontírozó neve: (Nyomtatott nagybetűvel)  |  |
| Teljesítés igazoló neve: (Nyomtatott nagybetűvel)  |  | Telefonszám: (vasúti és városi vagy mobil) |  |

|  |  |  |  |  |
| --- | --- | --- | --- | --- |
| Munka megnevezése | Me | Mennyi-ség | Teljesítve | Megjegyzés |
| Igen | Nem |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |
|  |  |  |  |  |  |

A szürke mezőket a teljesítésigazoló tölti ki.

Kelt: Szeged, ………202… …

 (helység) (év) (hó) (nap)

 ……………………… ……………………..

Vállakozó Teljesítésigazoló

3. számú melléklet

**Teljesítésigazolás minta**

**MÁV MAGYAR ÁLLAMVASUTAK ZRT.**

|  |  |  |  |
| --- | --- | --- | --- |
|  |  | SAP teljesítésigazolás szám: |  |

|  |  |  |  |
| --- | --- | --- | --- |
| Vállalkozó neve: |  | Vevő neve: |  |
| Vállalkozó telephelye: |  | Vevő címe: |  |
| Szerződés száma: |  | Számlabenyújtási hely: | MÁV Zrt. 1426 Budapest, PF. 24 |
| Iktatószám: |  | Projektazonosító: |  |
| Rendelés száma: |  |  |  |
| **Teljesítés dátuma:** |  |  |  |
| Szállítólevél száma: |  |  |  |
|  |  |  |  |
| Szerződéskötő szervezet kódja: |  |  |  |
| Kiállító neve: |  |  |  |
| Telefonszám: |  |  |  |
| Címzett: |  |  |  |
| Kiállítás dátuma: |  |  |  |

Munka megnevezése:
===============================

Rendelés adatai:
===============================

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Sorszám** | **Cikkszám** | **Cikk megnevezése** | **Mennyiség** | **Mennyiségi egység** | **Nettó egységár** | **Áregység** | **Pénznem** | **Mennységi egység** | **Nettó érték** | **ÁFA összeg** | **ÁFA %** | **Hiánypótlandó előírt átvételi dokumentum** |
|  |  |  |  |  |  |  |  |  |  |  |  | QM releváns cikkeknél a bizonyítvány ha „nem” jelöléssel kerül a MIGO tranzakciónál rögzítésre akkor „X”-el megjelölés egyébként üres a mező  |
|  |  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |  |

Teljes összeg: ………………+ ÁFA

Tisztelt Partnerünk kérjük, hogy a számla Megjegyzés rovatában szíveskedjenek feltüntetni a rendelés számát.

A számlát a Teljesítésigazoláson szereplő mennyiséggel és értékkel, a hatályos ÁFA tv. előírásainak megfelelő teljesítési időponttal kérjük kiállítani.

Ezen teljesítésigazolás egy másolati példányát a számlához csatolni szíveskedjenek, ellenkező esetben a számlát nem áll módunkban befogadni.

A teljesítésigazolás „Hiánypótlandó előírt átvételi dokumentum” oszlopában „X”-el jelölt tételei csak a szerződésben rögzített átvételhez szükséges dokumentum beérkezését követően kerülhetnek számlázásra.

4. számú melléklet

**Elektronikus-számla befogadás a MÁV-csoport vállalatainál**

A MÁV Szolgáltató Központ Zrt. bejövő számla kezelő rendszere biztosítja az elektronikus számlák befogadását és automatizált feldolgozását, melynek érdekében a beérkező elektronikus számláknak meg kell felelni az alábbi formai követelményeknek:

1. A számlát **PDF formátumban** kell kibocsátani.
2. A PDF fájlnak tartalmaznia kell egy **beágyazott XML** formátumú állományt, amely a számla adatait tartalmazza. Beágyazott XML hiányában a PDF mellett külön file-ként csatolt XML file is elfogadható. Az XML file felépítése lehet:
* az online számla adatszolgáltatások XML struktúrája:

<https://onlineszamla.nav.gov.hu/dokumentaciok> (az 1.1 és 2.0 verzió is megfelelő),

* az APEH 2009. évi közleményének 3. sz. mellékletekében közzétett formátum:

<https://nav.gov.hu/nav/archiv/adoinfo/afa/elektronikus_szamla.html>,

* a 23/2014. (VI. 30.) NGM rendelet 3. sz. mellékletében a kibocsátott számlákról NAV felé teljesítendő adatszolgáltatásokra vonatkozóan előírt struktúra,
* a felsoroltaktól eltérő XML struktúra, kizárólag abban az esetben alkalmazható, ha ezt előzetes egyeztetést követően a MÁV Szolgáltató Központ Zrt. engedélyezi.
1. A PDF állományt **elektronikus aláírással** kell ellátni.
2. A PDF állomány tartalmazhat **időpecsétet**.
3. A számlákat az eszamla@mav.hu **e-mail címre** kell küldeni **csatolt file-ként**. A billzone.eu, szamlakozpont.hu, szamlazz.hu, printportal.hu, szamlabefogadas.hu rendszerek használata esetén a számla érkezéséről értesítő e-mailben lévő linkről is le tudjuk tölteni a számlát.
4. Egy **e-mail-ben csak egyetlen számla** küldhető.
5. Amennyiben a számlához **mellékletek** tartoznak, akkor azokat vagy a PDF file-on belüli csatolt file-ként, vagy a számlával együtt, ugyanahhoz az e-mailhez csatolt további file-ként kell küldeni.
6. Amennyiben az eszamla@mav.hu e-mail címre a fentiektől eltérő formátumú számla érkezik, akkor az megfelelőség hiányában nem minősül számlának, így az nem kerül minősül befogadottnak.

|  |
| --- |
| **Számla kibocsátó szállító adatai** |
| **Kibocsátó neve:**Az elektronikus számlát kibocsátó cég neve |  |
| **Adószáma:**A kibocsátó adószáma |  |
| **Kapcsolattartó neve:**Az a személy a kibocsátó részéről, akivel kapcsolatba léphetünk elektronikus számlákkal kapcsolatos ügyekben |  |
| **Kapcsolattartó telefonszáma:**Telefonszám, melyen a kapcsolattartó elérhető |  |
| **Kapcsolattartó e-mail címe:**E-mail cím, melyen keresztül a kapcsolattartó elérhető |  |

További tájékoztatás, egyeztetés az eszamla-info@mav.hu e-mail címen kérhető.

5. számú melléklet

6. számú melléklet

**MUNKAVÉDELMI MELLÉKLET**

**Nyilatkozat Munkabiztonsági Szabályok elfogadásáról**

Jelen nyilatkozatot a MÁV Zrt. mint Ajánlatkérő által az **„*Iránysodrony átszerelés Kistelek, Balástya”*** tárgyú ajánlatkérésben, az ajánlat részeként teszem.

Alulírott …………., mint a …………….. (székhely: ……………………….), (továbbiakban: Társaság) cégjegyzésre jogosult képviselője – a jelen nyilatkozat mellékletét képező munkavédelmi melléklet gondos áttekintése után – kijelentem, hogy a munkavédelmi mellékletben foglalt szabályokat tudomásul vesszük, és kötelezettséget vállalunk arra, hogy a benne foglaltakat, valamint a mindenkor hatályos munkabiztonsági szabályokat a Szerződés teljesítése során betartjuk, illetve a munkát ennek megfelelően végeztetjük munkavállalóinkkal  közreműködőinkkel, alvállalkozóinkkal.

Tudomásul vesszük, hogy ha a Társaság részére átadott munkaterület a vasúti egyéb technológia területektől munka és közlekedésbiztonsági szempontból szervezési vagy egyéb intézkedésekkel nem választható le, a munkavégzést a részünkről munkabiztonsági feladatokat összehangoló (felügyelő) személyt (………………, mobiltelefon: ……………….., levelezési cím: ……………….) vagyok köteles kijelölni.

Tudomásul veszem, hogy a Társaság vezetőit és/vagy megbízottjait (legfeljebb 6 főt) a MÁV Szolgáltató Központ Zrt. képviseletében eljáró munkavállaló oktatja ki a tevékenységéhez kapcsolódó közlekedésbiztonsági és helyi körülményekből adódó veszélyekről. Az oktatást végzőt a MÁV Szolgáltató Központ Zrt. Területi Munkavédelem munkabiztonsági szakmai vezetője jelöli ki (Területi munkabiztonsági vezető elérhetősége Nyugat-Magyarország, **Esztergályos Violetta**, tel.: 0630/949-3253, e-mail: esztergalyos.violetta.otilia@mav-szk.hu, Területi munkavédelem Közép-Magyarország, **Tóth József**, tel.: 0630/501-0436, e-mail: toth.jozsef@mav-szk.hu, Területi munkavédelem Kelet-Magyarország, **Prorok Ferenc**, tel.: 0630/945-9778, e-mail: prorok.ferenc@mav-szk.hu). Az oktatás tényét oktatási naplóban, vagy más – azonos adatokat tartalmazó módon – kell rögzíteni, amelyet a mindkét Fél képviselője aláírással köteles igazolni (oktató neve, munkaköre, oktatásra kötelezettek neve, születési helye, ideje, oktatás tárgya, oktatás ideje). Tudomásul veszem, hogy a Társaság által végzett munka technológiájából adódó munkavédelmi ismeretek, valamint a végzett munkára vonatkozó országos érvényű biztonsági szabályzatok, jogszabályok, szabványok nem képezik a MÁV Szolgáltató Központ Zrt. által megtartott oktatás tárgyát.

Továbbá tudomásul veszem, hogy kötelességem a személyi sérüléssel járó és/vagy dologi kár követelményű baleseteket és veszélyeztetéseket a MÁV Zrt. képviseletében eljáró Szolgáltató szerv részére (MÁV Szolgáltató Központ Zrt. Területi Munkavédelem Nyugat-Magyarország, **Esztergályos Violetta**, tel.: 0630/949-3253, e-mail: esztergalyos.violetta.otilia@mav-szk.hu, Területi munkavédelem Közép-Magyarország, **Tóth József**, tel.: 0630/501-0436, e-mail: toth.jozsef@mav-szk.hu, Területi munkavédelem Kelet-Magyarország, **Prorok Ferenc**, tel.: 0630/945-9778, e-mail: prorok.ferenc@mav-szk.hu) azonnal bejelenteni, amennyiben a bekövetkezett esemény a MÁV Csoport eszközeivel vagy munkavállalóinak tevékenységével összefüggésbe hozható, a vasúti közlekedés biztonságát, illetve a MÁV Csoport alkalmazottjainak vagy ügyfeleinek személyi biztonságát veszélyezteti.

Tudomásul veszem, hogy amennyiben a foglalkoztatás, a munkaeszközök használata, vagy a biztonsági intézkedések betartásának hiánya a MÁV Csoport munkavállalóit, ügyfeleit, a vasúti közlekedés biztonságát, illetve a vagyonbiztonságot veszélyezteti, úgy a felügyeletet ellátó, az ellenőrzésre jogosult, illetve a Társaság erre feljogosított munkavállalója a munkavégzést azonnal leállíthatja. A munkavégzés leállítását az elrendelőnek írásban a Felek tudomására kell hozni. A Társaság képviselője köteles a munkavégzés leállítására vonatkozó elrendelést tudomásul venni, valamint jelen nyilatkozat aláírásával a munkavégzés leállítására vonatkozó jogosultságot kifejezetten tudomásul veszem.

Kelt.:………………(helység, év/hónap/nap)

………………………………..

Cégszerű aláírás

 P.H.

**MUNKAVÉDELMI MELLÉKLET**

**Preambulum**

1. Jelen Munkavédelmi Melléklet a „MÁV Csoport” tagjai által kötött szerződések, megállapodások (továbbiakban: Szerződés) általános munkabiztonsági szabályait, feltételeit tartalmazza.

b) A melléklet jogszabályi és egyéb normatív alapja:

* a munkavédelemről szóló 1993. évi XCIII. törvény
* 77/2020. (VII.03. MÁV Ért. 18.) EVIG számú, a felügyeleti igazolványok, szolgálati megbízólevelek, belépési, behajtási engedélyek kiadási eljárásáról, használatáról, a MÁV Zrt. üzemi területén történő tartózkodás rendjéről

(a továbbiakban: együtt munkabiztonsági szabályok)

1. **Általános rendelkezések**

1.1. Vállalkozó tudomásul veszi, és kötelezettséget vállal, hogy a munkabiztonsági szabályokat a Szerződés teljesítése során betartja.

Vállalkozó köteles betartani a tervezési és kivitelezési munkák során a hatóság, szakhatóság által kiadott valamennyi munkabiztonsági, környezetvédelmi tárgyú dokumentumban (engedély, végzés, határozat, kötelezés stb.) foglalt követelményeket.

1.2. Az 1.1. pontban meghatározott kötelezettség kiterjed mind a Vállalkozóra, mind a Vállalkozó alvállalkozóira, és minden olyan személyre, aki a Szerződés teljesítése érdekében a MÁV Zrt. területére belép (továbbiakban együttesen: „Vállalkozó”)

Vállalkozó a kivitelezési munkáknál *biztonsági és egészségvédelmi koordinátort köteles* foglalkoztatni, akinek a nevét és elérhetőségét a kivitelezési munkák megkezdése előtt 5 munkanappal a MÁV Szolgáltató Központ Zrt. Munkavédelem Szervezet (1087 Budapest, Könyves Kálmán krt. 54-60.) részére köteles bejelenti.

1.3. Vállalkozó valamennyi engedélyezési-, bírálati-, kiviteli- megvalósulási tervdokumentáció készítésekor és a kivitelezés során köteles folyamatosan kapcsolatot tartani munkabiztonsági kérdésekben a MÁV Szolgáltató Központ Zrt. Munkavédelem Szervezetével.

1.4. Vállalkozó kötelezettséget vállal, hogy a jelen mellékletben meghatározott munkavédelmi követelményeket érvényesíti a vele szerződéses jogviszonyban álló további Vállalkozókkal, megbízottakkal, közreműködőkkel (alvállalkozó, közúti fuvarozó, szakértő stb.) szemben, amennyiben azokkal a MÁV Zrt. munkaterületén végeztet a Szerződés teljesítésével összefüggő munkát vagy szolgáltatást.

1.5. Jelen melléklet nem tartalmazza azokat a – jogszabályban, kötelező szabványokban, biztonsági szabályzatokban előírt – munkavédelmi szabályokat, amelyek vonatkozó előírásait a Feleknek – jelen melléklettől függetlenül is – ismerni és alkalmazni kell (pl. munkaköri alkalmasság, emelőgép biztonsági szabályzat, kémiai anyagok biztonsága stb.). Vállalkozó nyilatkozik, hogy valamennyi, a Szerződéssel kapcsolatos jogszabályt, illetve szabályzatot, kötelező szabványt ismeri – ideértve a munkavédelemre vonatkozó valamennyi jogszabályt, biztonsági előírást stb. is – és ezek betartására a munkavédelmi nyilatkozat aláírásával kötelezettséget vállal.

1.6. Vállalkozó kötelezettséget vállal, hogy a munkavégzéshez csak munkabiztonsági szempontból megfelelő állapotban lévő helyiséget, technológiai csatlakozású berendezést (pl. hatásos érintésvédelemmel ellátott villamos dugaszoló aljzatot, vízvételezési lehetőséget, stb.), gépeket, berendezéseket, eszközöket (pl. előírás esetén érvényes vizsgálati, üzemeltetési dokumentációk megléte stb.) használhat, alkalmazhat.

Az átadott eszközökkel végzett munka személyi feltételeit, valamint a munkaeszköz használatának időtartama alatt a munkaeszközre vonatkozó vizsgálati, karbantartási kötelezettséget – eltérő megállapodás hiányában – a Vállalkozó köteles biztosítani, illetve teljesíteni.

1.7. Állomási területen Vállalkozó köteles az átadott munkaterületet a munkavégzés időtartama alatt a közforgalom elől elzárt csatlakozási pontnál jól érzékelhetően jelölni.

1.8. Felek az átvett-átadott munkaterület munkabiztonsági állapotáról írásban nyilatkoznak, megállapításaikat a munkabiztonsági szabályokban foglaltaknak megfelelően rögzítik.

1.9. Az átadott-átvett munkaterület, valamint az ott lévő berendezések, eszközök, létesítmények biztonsági állapotának megőrzéséről, munkavédelmi szabályokban meghatározott kötelezettségek teljesítéséről a Vállalkozó gondoskodik, és felel az ennek elmulasztásából eredő kárért.

1.10. A Vállalkozó az átadási jegyzőkönyvben meghatározott időpont után – vagy bármely okból ettől eltérő időpontban – a munkaterület a munkabiztonsági állapotáról szóló írásbeli nyilatkozattal köteles visszaadni. A Vállalkozó a munkaterület visszaadásának meghatározott időpontjában várható módosítási igényét is köteles írásban jelezni, amelynek – közös megegyezéssel történő – módosítását Feleknek írásban kell rögzíteni.

1.11. A MÁV Zrt. a munkaterületet – alvállalkozó bevonása esetén – is a Vállalkozó részére adja át, illetve a Vállalkozótól veszi vissza.

**2. Közlekedés, anyagmozgatás, szállítás a vasúti vágányok között**

2.1. A vasúti vágányok közötti és a vasúti vágányokat keresztező közlekedésnél a Vállalkozó az egyes veszélyes tevékenységek biztonsági követelményeiről szóló szabályzatok kiadásáról szóló 17/1993. (VII.1.) KHVM rendelet 1. számú és 2. számú melléklet szerint köteles eljárni.

2.2. Vállalkozó tudomásul veszi, ha a közlekedés a vasúti vágányok között, vagy azokat keresztezve anyagmozgatás, szállítás céljából történik, be kell tartani a 2.1. pontban leírtakat valamint a „Biztonsági szabályok a vasúti vágányok közötti és a vasúti vágányokat keresztező anyagmozgatásnál, szállításnál” tárgyú rendelkezéseket

2.3. Vállalkozó kötelezettséget vállal, hogy a 2.1. és 2.2 pontban megjelölt utasításokat alvállalkozói, teljesítési segédei stb. részére átadja.

**3. Munkavégzés**

 3.1. A Vállalkozó tudomásul veszi, hogy a munkavégzés – a belépési engedélyen kívül – csak írásbeli engedély birtokában kezdhető meg, ha egyéb biztonsági szabályok azt kötelezővé teszik (pl. villamos felsővezetékkel ellátott pályarészen végzett munkáknál, illetve rakodásnál).

3.2. A Vállalkozó kötelezettséget vállal arra, hogy munkavégzésnél a Megrendelő szakmai utasításaiban, biztonsági szabályzatokban, egyéb kötelező előírásokban meghatározott biztonsági követelményektől eltérő, a személyi biztonságot csökkentő feltételeket nem enged meg.

3.3. Vállalkozó tudomásul veszi, hogy a villamos vontatási berendezések közelében az idevonatkozó szakmai utasításokban (E.101., E.102.) foglaltaknak megfelelően köteles munkát végezni.

**4. Felügyelet alatt végezhető munkák és feltételei**

4.1. Vállalkozó tudomásul veszi, hogy ha a részére átadott munkaterület a vasúti egyéb technológia területektől munka és közlekedésbiztonsági szempontból szervezési vagy egyéb intézkedésekkel nem választható le, a munkavégzést a Vállalkozó részéről munkabiztonsági feladatokat összehangoló (felügyelő) személyt köteles kijelölni.

4.2. A munkavégzés munkabiztonsági szempontból történő összehangolását (felügyeletét) ellátó személy a munkavállaló(k) felügyeletét köteles úgy ellátni, hogy a munkavégzést, azt ellátó személyek személyi biztonságát, egészségét és a forgalom lebonyolítását ne veszélyeztesse. A felügyeletet ellátó személyt a munkáltatója más tevékenységgel is megbízhatja, ha a felügyelet ellátása nem igényel folyamatos jelenlétet vagy odafigyelést.

4.3. A felügyelet ellátásával, tevékenységek munkabiztonsági szempontból történő összehangolásával megbízott munkavállaló a közlekedésbiztonságára vonatkozó utasításokat köteles betartani és betartatni.

4.4. Ha felügyeletet ellátó, a tevékenységeket munkabiztonsági szempontból összehangoló személy a MÁV Zrt. és/vagy a MÁV Szolgáltató Központ Zrt. munkavállalója, a felügyelet kizárólag vasútüzemi munkák jellegéből adódó biztonsági szabályok betartására irányul, de jogosult az általa aggályosnak vagy veszélyesnek ítélt esetekben is a 6.1. pontban meghatározottak szerint eljárni. A felügyelet ellátó felelőssége és kötelezettsége nem terjed ki a Vállalkozó – a Szerződésben foglaltak teljesítésére irányuló – szakirányú és egyéb tevékenységére vonatkozó biztonsági előírások és az elvárható ismeretekből következő magatartási szabályok betartásának ellenőrzésére vagy betartatására.

4.5. A felügyelet ellátásával csak a tevékenység jellegének megfelelő, a felügyelet ellátására szakmailag és orvosilag alkalmas személy bízható meg.

4.6. A felügyeletet ellátó személy köteles a helyszínen vagy a helyszín áttekintésre alkalmas helyen tartózkodni, ha a munkavégzés jellege, a munkaterület áttekinthetősége, illetve a vasútüzemi és a szolgáltatásait igénybe vevők biztonsága ezt szükségessé teszi. Ha helyszín áttekinthetősége nem oldható meg, a felügyeletet ellátó személy és a távolabb tartózkodók között rádióval vagy más alkalmas módon kell a kommunikációt biztosítani.

4.7. Ha munkaterület a vasút zárt területétől nem választható el, a kiállított munkaengedély birtokában szabad csak munkát végezni. A munkaengedély idő előtti visszavonásáról a Vállalkozót írásban kell értesíteni.

4.8. A 4.7. pontban meghatározott esetekben a munkavégzés munkavédelmi szempontból történő összehangolását végző felügyeletet a Vállalkozó vasúti szakképzettséget igénylő esetekben is elláthatja, ha rendelkezik a vasúti, vagy egyéb szakképzettséget igénylő (pl. vonatvezető, mozdonyvezető, pályamester, távközlőmester, blokkmester, figyelőőr, tolatásvezető stb.) tevékenységhez megfelelő szakképzettséggel, érvényes vizsgával, vizsgákkal és egyéb kötelező feltételekkel (pl. vonalismeret, helyismeret, orvosi alkalmasság stb.), valamint a szakképzettség és egyéb kötelező feltételek meglétét hitelt érdemlően igazolta.

**5. Ellenőrzés**

5.1. Vállalkozó tudomásul veszi, hogy a MÁV Szolgáltató Központ Zrt. ellenőrzésre jogosult munkavállalója a technológiai, személy és közlekedésbiztonságot befolyásoló előírások betartását jogosult ellenőrizni az átadott, elválasztott munkaterületen.

5.2. Az ellenőrzés megkezdése előtt a MÁV Szolgáltató Központ Zrt. munkavállalója ellenőrzési jogosultságát köteles igazolni.

5.3. A Vállalkozó az 5.1. és 5.2. pontokban foglaltakat köteles saját munkavállalói, illetve alvállalkozó tudomására hozni.

5.4. Vállalkozó – vasúti szakképzettséget igénylő – vasúti munkavégzéshez szükséges személyi feltételek teljesülését alvállalkozói vonatkozásában köteles ellenőrizni.

 **6. A munkavégzés felfüggesztése**

6.1. Ha a foglalkoztatás, a munkaeszközök használata, vagy a biztonsági intézkedések betartásának hiánya a MÁV Csoport munkavállalóit, ügyfeleit, a vasúti közlekedés biztonságát, illetve a vagyonbiztonságot veszélyezteti, úgy a felügyeletet ellátó, az ellenőrzésre jogosult, illetve a Vállalkozó erre feljogosított munkavállalója a munkavégzést azonnal leállíthatja.

6.2. A munkavégzés leállítását az elrendelő Félnek írásban a Felek tudomására kell hozni.

6.3. A Vállalkozó képviselője köteles a munkavégzés leállítására vonatkozó elrendelést tudomásul venni.

**7. Oktatás**

7.1. A Vállalkozó vezetőit és/vagy megbízottjait (legfeljebb 6 főt) a MÁV Szolgáltató Központ Zrt. képviseletében eljáró munkavállalója vagy megbízottja bizonyíthatóan köteles a tevékenységéhez kapcsolódó közlekedésbiztonsági és helyi körülményekből adódó veszélyekről kioktatni. Az oktatás tényét oktatási naplóban, vagy más – azonos adatokat tartalmazó módon – kell rögzíteni, amelyet a Vállalkozó valamint a MÁV Szolgáltató Központ Zrt. képviselője aláírással köteles igazolni (oktató neve, munkaköre, oktatásra kötelezettek neve, születési helye, ideje, oktatás tárgya, oktatás ideje).

7.2. Vállalkozó tudomásul veszi, hogy az általa végzett munka technológiájából adódó munkavédelmi ismeretek, valamint a végzett munkára vonatkozó országos érvényű biztonsági szabályzatok, jogszabályok, szabványok nem képezik a MÁV Szolgáltató Központ Zrt. által megtartott oktatás tárgyát.

7.3. Az oktatást végzőt a MÁV Szolgáltató Központ Zrt. Területi Munkavédelem szakmai vezetője jelöli ki.

7.4. A Vállalkozó munkavállalóinak munkavédelmi oktatására a Vállalkozó kötelezettséget vállal.

7.5. A Vállalkozóval szerződéses jogviszonyban álló vállalkozók (alvállalkozók, fuvarozók) munkavédelmi oktatásáról a Vállalkozó köteles gondoskodni jelen munkavédelmi mellékletben foglaltak, továbbá a Vállalkozó részére szervezett munkavédelmi oktatáson elhangzottak valamint az esetlegesen részére rendelkezésére bocsátott oktatási segédanyag alapján. A Vállalkozó a saját munkavállalói munkavédelmi oktatására – térítés ellenében – a MÁV Szolgáltató Központ Zrt.-től oktatót kérhet. Ebben az esetben az oktatás tartalmát és formáját külön szerződésben kell meghatározni.

**8. Több külső vállalkozó egyidejű munkavégzése a MÁV Zrt. területén**

8.1. Olyan munkahelyen, ahol különböző külső vállalkozók (munkáltatók) alkalmazásában álló munkavállalókat egyidejűleg foglalkoztatnak és a munkavégzés, illetve a munkaterület szervezési vagy egyéb intézkedésekkel nem határolható el, a munkavégzés munkabiztonsági szempontból történő összehangolásáért a Vállalkozó helyszíni vezetője felel.

**9. Balesetek, rendkívüli események**

9.1. Vállalkozó tudomásul veszi, hogy köteles a személyi sérüléssel járó és/vagy csak dologi kár követelményű baleseteket és veszélyeztetéseket a MÁV Zrt. képviseletében eljáró Szolgáltató szerv részére azonnal bejelenteni, amennyiben a bekövetkezett esemény a MÁV Csoport eszközeivel vagy munkavállalóinak tevékenységével összefüggésbe hozható, a vasúti közlekedés biztonságát, illetve a MÁV Csoport alkalmazottjainak vagy ügyfeleinek személyi biztonságát veszélyezteti.

9.2. Munkabaleset vagy veszélyeztetés esetén a Felek közös vizsgálatot kezdeményezhetnek, amelynek minden fél köteles eleget tenni, és a vizsgálathoz indokoltan szükséges és a vizsgálatot végzők által írásban pontosan megjelölt okiratokat a Felek kötelesek a vizsgálatot végzők rendelkezésére bocsátani.

**10. Záró rendelkezések**

10.1. Vállalkozó köteles írásban jognyilatkozatot tenni arról, hogy a munkát munkabiztonsági szempontból a mindenkor hatályos munkabiztonsági szabályok és a munkavédelmi mellékletekben foglaltak szerint végzi, illetve végezteti munkavállalóival és képviselőivel.

10.2. A munkavédelemre vonatkozó jogszabályokban, valamint a tervekben és a hatósági határozatokban foglalt munkabiztonsági szabályok nem vagy nem megfelelő tejesítéséből eredő a MÁV Zrt-t és/vagy MÁV Szolgáltató Központ Zrt.-t ért közvetlen és közvetett károkért a Vállalkozó felel.

10.3. Vállalkozó tudomásul veszi, hogy amennyiben a MÁV Zrt.-nek – a területén hatósági munkabiztonsági ellenőrzéskor a kivitelezéssel kapcsolatban a Vállalkozó érdekkörében és vétkes közrehatása miatt –, illetve a MÁV Szolgáltató Központ Zrt.-nek bírságot kellene fizetnie, úgy azt a MÁV Zrt. és a MÁV Szolgáltató Központ Zrt. a Vállalkozóra hárítja.

10.4. Vállalkozó az ad-hoc látogatók számára olyan egyéni védőruházatot köteles biztosítani, amely egészségügyi szempontból a részükre kiadható.

10.5.Vállalkozó vállalja, hogy az építési munkahelyeken és az építési folyamatok során megvalósítandó minimális munkavédelmi követelményekről szóló 4/2002. (II.20) SZCsM-EüM. rendelet 6.§ (2) b) pontjában foglaltak szerint munkabiztonsági és egészségvédelmi tervet készít.